เซี่ยงไฮ้คอมโพสิตปิดลบ 15.60 จุด วิตกภาคอสังหาฯจีนชะลอตัว
 เซี่ยงไฮ้คอมโพสิตปิดลบ 15.60 จุด วิตกภาคอสังหาฯจีนชะลอตัว
18 พ.ย. 2559

ดัชนีเซี่ยงไฮ้คอมโพสิตตลาดหุ้นจีนปิดลบในวันนี้ โดยดัชนีเซี่ยงไฮ้คอมโพสิตปิดลบ 15.60 จุด หรือ -0.49% แตะที่ 3,192.86 จุด หลังจากมีรายงานว่า ตลาดอสังหาริมทรัพย์ของจีนชะลอตัวลงในเดือนต.ค.
สำนักงานสถิติแห่งชาติของจีน (NBS) รายงานว่า ตลาดอสังหาริมทรัพย์ของจีนชะลอตัวลงในเดือนต.ค. หลังจากทางการจีนใช้มาตรการต่างๆเพื่อควบคุมการซื้อบ้าน โดยมีเป้าหมายป้องกันไม่ให้เกิดภาวะฟองสบู่ในตลาดอสังหาริมทรัพย์
รายงานของ NBS ระบุว่า จากการสำรวจเมืองขนาดกลางและขนาดใหญ่จำนวน 70 เมืองในเดือนต.ค.พบว่า ราคาบ้านใหม่ใน 62 เมืองปรับตัวสูงขึ้น ซึ่งลดลงจากจำนวน 63 เมืองในเดือนก.ย.